– Det ser ut som private låntakere nærmest gambler på at den kraftige renteøkningen som varsles av de aller fleste ekspertene, så å si skal blåse bort. Vi tror de gjør en stor feil, sier Eirik Maurstad, leder for bedriftskundemarkedet til Fokus Bank i Bergen til Bergens Tidende. Han karakteriserer det som «overraskende» at ikke flere sikrer hele, eller i det minste deler av lånet sitt. Heller ikke hos DnB NORs privatkunder er interessen for fastrente påtakelig stor. – For dem som har en anstrengt økonomi, kan det være fornuftig å binde renten på deler av gjelden i fem eller ti år.